b'\n_START_ARTICLE_\nKaj Chydenius ja 40 laulujen vuotta\n_START_PARAGRAPH_\nKaj Chydenius ja 40 laulujen vuotta on s\xc3\xa4velt\xc3\xa4j\xc3\xa4 Kaj Chydeniuksen 40-vuotistaiteilijajuhlakonsertista taltioidun tv-ohjelman ensimm\xc3\xa4inen osa. Se esitettiin Yle TV2:ss\xc3\xa4 Tapaninp\xc3\xa4iv\xc3\xa4n\xc3\xa4 26.12.2004  ja uusittiin p\xc3\xa4\xc3\xa4si\xc3\xa4islauantaina 26.3.2005.  Itse konsertti pidettiin Helsingin Kulttuuritalolla 22. ja 23.11.2004.  Konsertissa esitettiin 40 Chydeniuksen s\xc3\xa4vellyst\xc3\xa4, yksi laulu kultakin h\xc3\xa4nen s\xc3\xa4velt\xc3\xa4j\xc3\xa4uransa vuodelta. S\xc3\xa4estyksest\xc3\xa4 vastasivat Eero Ojasen kvartetti ja pianisti Ilmo Peitso. Kulttuuritalon konsertin tuotti lahtelainen Teatteri Juko. Tv-ohjelman toinen osa on nimelt\xc3\xa4\xc3\xa4n Kokonainen maa ja taivas._NEWLINE_Ohjelmassa on mm. Chydeniuksen suuria hittej\xc3\xa4 kuten: Kalliolle kukkulalle, Sinua, sinua rakastan, Natalia, Tytt\xc3\xb6 ja tanssiva karhu, Laulu kuolleesta rakastetusta ja Laulu oravasta. _NEWLINE_Tv-ohjelman tuotti Sunny Notes Oy ja sen ohjasi Erkki Pohjanheimo. H\xc3\xa4n my\xc3\xb6s haastatteli Chydeniusta. Ohjelma toteutettiin Tuotantotalo Wernen ulkotuotantoautolla ja Transmix Oy:n \xc3\xa4\xc3\xa4niautolla. Ohjelman kesto on 79\xe2\x80\x9933\xe2\x80\x9d.'